Diari Oficial de la Generalitat Valenciana


Sumari del DOGV 4583, del 09-09-2003 (2003/9826)

DECRET 168/2003, de 5 de setembre, del Consell de la Generalitat, pel qual es crea l'Institut d'Educació Secundària Veles e Vents de Gandia-Grao, per transformació de la Secció d'Educació Secundària existent.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4583

Data del DOGV
:   09-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9826


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Gandia
    * ensenyament públic
    * centre d'ensenyament
    * ensenyament secundari

DECRET 168/2003, de 5 de setembre, del Consell de la Generalitat, pel qual es crea l'Institut d'Educació Secundària Veles e Vents de Gandia-Grao, per transformació de la Secció d'Educació Secundària existent. [2003/9826]
  
El mapa escolar de la Comunitat Valenciana preveu la creació d'un quart institut a Gandia-Grao, identificat com a 46N00009, per a impartir les ensenyances d'Educació Secundària establides en la Llei Orgànica 1/1990, de 3 d'octubre, d'Ordenació General del Sistema Educatiu en el districte escolar Vl-48.
  
Per a atendre la urgent demanda de llocs escolars d'Educació Secundària Obligatòria l'Orde de 12 de gener de 1999, de la Conselleria de Cultura, Educació i Ciència, va crear la Secció d'Educació Secundària de Gandia-Grao, dependent de l'Institut d'Educació Secundària Tirant lo Blanc de Gandia.
  
Atenent les previsions, l'Ajuntament de Gandia, per acord adoptat en sessió plenària de 4 de desembre de 2000, va cedir gratuïtament a la Generalitat un solar d'11.114 m2 en el sector 2 de la Platja de Gandia per a la construcció del centre docent previst en el mapa escolar, que ha sigut acceptat per mitjà de la Resolució, de 21 de maig de 2002, del conseller d'Economia, Hisenda i Ocupació, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionant la construcció d'un nou edifici escolar que s'ajustarà a les exigències establides en el Reial Decret 1004/1991, de 14 de juny, pel qual s'establixen els requisits mínims dels centres que impartisquen ensenyances de Règim General no Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
El Consell Escolar de la Secció d'Educació Secundària de Gandia-Grao i el Consell Escolar Municipal han emés el seu posicionament favorable perquè s'assigne al centre, des de la seua creació, la denominació específica pròpia de Veles e Vents, en referència al poema d'Ausiàs March i a l'entorn mariner en què es troba ubicat el centre. Tot això en aplicació del que establixen l'article 13 de la Llei Orgànica 8/1985, de 3 de juliol, reguladora del Dret a l'Educació, i l'article 3 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat.
  
El Registre de Centres Docents de la Comunitat Valenciana ha certificat que no hi ha cap centre denominat Veles e Vents a Gandia.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta de la Conselleria de Cultura, Educació i Esport, i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article únic
  
Es crea, per transformació de la Secció d'Educació Secundària de l'Institut d'Educació Secundària Tirant lo Blanc de Gandia, codi 18870625, el següent centre docent:
  
Província: València.
  
Localitat: Gandia.
  
Districte: Gandia-Grao .
  
Denominació: Institut d'Educació Secundària Veles e Vents.
  
Titular: Generalitat.
  
Codi: 97762902
  
Domicili: plaça de l'Església, s/n.
  
Composició: 8 unitats d'Educació Secundària Obligatòria, 4 de Batxillerat i 4 cicles de Formació Professional Específica.
  
Capacitat: 240 llocs escolars d'Educació Secundària Obligatòria, 140 de Batxillerat i 270 de cicles de Formació Professional Específica.
  
DISPOSICIONS ADDICIONALS
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva en el centre actualment existent, s'integrarà en el nou Institut d'Educació Secundària.
  
Tercera
  
El material inventariable i fungible de la Secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries que per al compliment i desenrotllament del que establix este decret, així com per a modificar, si és procedent, el domicili, denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol del 2003.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS